CELEX: 62010CN0577
Language: bg
Date: 2010-12-10 00:00:00
Title: Дело C-577/10: Иск, предявен на 10 декември 2010 г. — Европейска комисия/Кралство Белгия

5.3.2011   
            
            
               BG
            
            
               Официален вестник на Европейския съюз
            
            
               C 72/7
            
         Иск, предявен на 10 декември 2010 г. — Европейска комисия/Кралство Белгия
   (Дело C-577/10)
   2011/C 72/10
   Език на производството: френски
   
      Страни
   
   
      Ищец: Европейска комисия (представители: E. Traversa и C. Vrignon)
   
      Ответник: Кралство Белгия
   
      Искания на ищеца
   
   
               —
            
            
               да се установи, че като е приело член 137, точка 8, член 138, трето тире, член 153 и член 157, точка 3 от програмен закон (I) от 27 декември 2006 г. (1) в редакцията в сила от 1 април 2007 г., Кралство Белгия не е изпълнило задълженията си по член 56 от Договора за функционирането на Европейския съюз;
            
         
               —
            
            
               да се осъди Кралство Белгия да заплати съдебните разноски.
            
         
      Правни основания и основни доводи
   
   С настоящия иск Комисията поддържа, че националната правна уредба, налагаща на установените в други държави членки и желаещи временно да предоставят услуги в Белгия независими доставчици на услуги задължение за предварително деклариране (декларацията „Limosa“) представлява пречка за свободното предоставяне на услуги.
   На първо място Комисията сочи, че оспорваните разпоредби са ограничение с дискриминационен характер, доколкото, от една страна, налагат значителни и разубеждаващи допълнителни административни формалности на съответните независими доставчици на услуги и, от друга страна, установяват система за контрол по отношение само на установените в друга държава членка доставчици на услуги, без тази разлика в третирането да е обоснована по обективни причини.
   На второ място ищецът твърди, че дори да не е дискриминационно, това ограничение на свободното предоставяне на услуги не е обосновано с оглед на нито една от целите от обществен интерес за запазване на финансовото равновесие на системата за социално осигуряване, за предотвратяване на измамите или за защита на работниците.
   
      (1)  Moniteur belge, 28 декември 2006 г., стр. 75178.